**СЪОБЩЕНИЕ**

**във връзка с провеждане на изборите за членове на Европейския парламент от Република България на 26 май 2019г.**

**Подаване заявление-декларация за вписване в избирателен списък – част ІІ**

Гражданин да друга държава-членка на ЕС, който отговаря на условията и желае да бъде вписан в избирателен списък, представя декларация по образец в общинската администрация по адреса на пребиваване в Република България

**Не по-късно от 40 дни преди изборния ден 15.04.2019г.**

**Подаване на заявление и вписване в списък за гласуване с подвижна избирателна Кутия**

Избиратели с трайни увреждания, които не им позволяват да упражнят избирателното си право в изборното помещение, но желаят да гласуват с подвижна избирателна кутия, заявяват желанието си в писмена форма чрез заявление по образец или чрез електронно заявление през интернет страницата на общините по постоянния им адрес или настоящия им адрес в случаите, когато своевременно е направено искане по чл. 36 от ИК за гласуване по настоящ адрес

# **Не по-късно от 14 дни преди изборния ден 11.05.2019г.**

#

**Вписване в избирателния списък по настоящ адрес**

Избирател, чийто постоянен и настоящ адрес са в различни населени места, може да поиска да бъде вписан в избирателния списък по настоящ адрес.

След вписване на избирател в избирателния списък по настоящ адрес не може да му се издава удостоверение за гласуване на друго място.

# **Не по-късно от 14 дни преди изборния ден 11.05.2019г.**

#

#

**Удостоверения за гласуване на друго място**

Само кандидатите за членовете на ЦИК, членовете на РИК и наблюдателите могат да подадат заявление за гласуване на друго място до общинската администрация по постоянния им адрес.

Общинските администрации издават удостоверения за гласуване на друго място.

**Не по-късно от 14 дни преди изборния ден 11.05.2019г.**

**Подаване на заявления за отстраняване на непълноти и грешки в избирателния списък**

Всеки избирател може да поиска отстраняване на непълноти и грешки в избирателния списък с писмено заявление до кмета на общината/района/кметството или кметския наместник

**Не по-късно от 7 дни преди изборния ден 18.05.2019г.**

Избиратели с трайни увреждания, които не им позволяват да упражнят избирателното си право в изборното помещение и желаят да гласуват с подвижна избирателна кутия, но не са подали заявление в срока по чл. 37, ал. 1 от ИК, може да гласуват с подвижна избирателна кутия, ако заявят това и при условие че на територията на населеното място е назначена подвижна СИК.

**Не по-късно от 5 дни преди изборния ден 20.05.2019г.**